Modalități de folosire a TIC în procesul-educativ

Problemele cu care elevii se vor confrunta în viața profesională, socială sau personală impun decizii care nu se regăsesc în cadre disciplinare. Dimpotrivă, ele au un caracter integrat iar rezolvarea lor impune corelații rapide și semnificative, sinergie și acțiune contextualizată.

Elevii acumulează un ansamblu de cunoștințe, deprinderi, atitudini. Pentru a- i sprijini în identificarea legăturilor între ideile și procesele dintr- un singur domeniu, dar și a celor între ideile și procesele din domenii diferite, precum și din lumea exterioară școlii, se impune realizarea unui curriculum integrat.

**Curriculumul integrat** prezintă următoarele caracteristici: combină și pune în relație obiectele de studiu, corelează rezultatele învățării cu situațiile din viața cotidiană, se centrează pe activități integrate, de tipul proiectelor, asigură flexibilitatea în gestionarea timpului școlar și în gruparea elevilor, facilitează rezolvarea de probleme, angajează responsabil elevul, în procesul învățării, încurajează comunicarea și relațiile interpersonale, prin valorificarea valențelor formative ale sarcinilor de învățare în grup, asigură profunzimea, trăinicia și reactivarea rapidă a cunoștințelor, generate de perspectiva integrată asupra cunoașterii, prin intensificarea relațiilor dintre concepte, idei, practici și teme abordate în școală și în afara ei, abilitează metodologic cadrele didactice pentru integrare curriculară: coordonare între temele abordate clasic și cele realizate integrat, stabilirea modalităților de evaluare formativă a performanțelor individuale și a celor obținute în învățarea prin colaborare, precum și organizarea proiectelor într- o schemă orară coerentă.

In cadrul proiectului **Crăciunul, ieri și azi** am urmărit împreună cu dna profesoară de religie conştientizarea importanţei cunoaşterii şi perpetuării tradiţiilor de Craciun.

**Condiţii prealabile**: elevii au împodobit sala de clasă, creând un mediu ambiant specific sărbătorilor de iarnă; au discutat cu parinţii/bunicii despre obiceiurile din trecut.

**Strategii didactice**:

metode şi procedee: conversaţia euristică, explicaţia, jocul didactic, problematizarea, brainstromingul, ciorchinele, harta kinestezică.

Material didactic a cuprins: planşe cu exerciţii, plicuri, prezentarea Power Point, brăduţ realizat din polistiren, ornamente pentru brad realizate din hârtie, balon.

Forme de organizare au fost: frontal, individual, pe grupe.Resurse materiale: tabla, prezentare Power Point:,,Craciunul, ieri si astăzi”, CD colinde, fişe cu prezentări ale tradiţiilor străvechi, PC, videoproiector.

Se asigură condiţiile psihopedagogice necesare desfăşurării lecţiei: aerisirea sălii de clasă, pregătirea materialului didactic. Se prezintă o planşă de cătredna prof. de religie care înfăţişează anotimpul iarna. Elevii descriu ceea ce văd; sunt precizate sentimentele pe care tabloul le transmite. Utilizându-se conversaţia, copiii sunt îndrumaţi să evoce sărbătorile de iarnă. Eu precizez că lecţia de azi se numeşte ,,Crăciunul, ieri şi astăzi”. Titlul este scris pe tablă. Se realizează un ciorchine, pornind de la cuvântul ,,Crăciun”. Se explică de către dna profesoară de religie care este semnificaţia cuvântului ,,Crăciun”: derivă de la biblicul *cara* – a chema, iar ,,Moş” (Crăciun) – Dumnezeu Mântuitorul, Cel mai vechi de zile. Se prezintă un material Power Point cu tema ,,Crăciunul, ieri şi astăzi”. Mai departe este citită legenda lui Moş Crăciun. Se prezintă o planşă care semnifică venirea Moşului pe la casele copiilor. Elevii răspund următoarelor întrebări, adresate de către mine, proiectate pe tabla magnetică.

* La ce dată sărbătorim Crăciunul?
* Ce semnificaţie are această sărbătoare?
* Cum petreceţi voi Crăciunul?
* Cum petreceau Crăciunul bunicii voştri? Copiii citesc informaţiile pregătite acasă.
* Explicaţi următoarea maximă: ,,*Cel ce nu are Crăciunul în inimă nu-l va găsi nici sub brad!*

Se prezintă o planşă care înfăţişează un brăduţ în mijlocul unei camere. Se citeşte legenda bradului de către doamna de religie. Este prezentată sceneta care înfăţişează magii şi pe Irod. Copiii redactează o scrisoare pentru Moş Crăciun, pe care o vor atașa pe mail la o adresă indicată. La finalul lecției, fiecare elev prezintă **portofoliul** pe care l–a avut de pregătit pe tema Crăciunului: compoziții ale elevilor depre Crăciun, interviuri imaginare pe acestă temă, realizarea unor afișe prin care elevii sunt invitați să participe la activități de voluntariat, realizarea unor prezentări depre Crăciun.

***Școala care învață...***

Dinamica sociala a ultimelor decenii aduce in fata lumii contemporane o serie de provocari fata de care domeniul educatiei nu poate ramane indiferent. Competentele, valorile si atitudinile de care au nevoie elevii nostri pentru reusita personala si sociala nu pot fi formate in intregime prin intermediul disciplinelor scolare clasice. Noua educatie are obligatia de a apropia procesul educational de viata cotidiana a elevilor si de nevoile comunitatii in care acestia traiesc, de a avea in vedere complexitatea rolurilor pe care le vor juca elevii de azi in societatea viitoare, de la acela de fiinta autonoma, de membru al familiei si al unei colectivitati, de cetatean si producator, pana la acela de subiect si obiect al multiplelor si diverselor experiente de viata succesive, care il vor ajuta sa se cunoasca pe sine si sa abordeze o conceptie democratica, manifestandu-se ca fiinta libera, creatoare. Problema care se pune este aceea a depasirii frontierelor rigide, a deplasarii accentului spre constientizare, cooperare, gandire critica si creativa, spre adaptabilitate si interpretarea lumii mereu in schimbare. Oare poate invatamantul traditional sa raspunda unor asemenea deziderate? Rezolvarea problemei nu rezida numai in schimbari de curriculum, ci mai ales in schimbari referitoare la implementarea lui. Cheia succesului se afla la practicieni – educatoare, invatatori, profesori si consta in proiectarea, organizarea si realizarea unui demers didactic *in, intre si dincolo de orice disciplina*- abordare transdiciplinara a invatarii.

**Interdisciplinaritatea şi transdisciplinaritatea** sunt răspunsuri la problemele globalizării şi ale intedependenţelor lumii contemporane, la specializarea excesivă a ştiinţelor provocată de progresul cunoaşterii umane. Un învăţământ interdisciplinar poate conferi elevilor posibilitatea de a dobândi  o privire de ansamblu asupra vieţii şi universului, de a asimila mai temeinic valorile fundamentale şi de a distinge mai uşor scopurile de mijloace.

**Transdisciplinaritatea** - presupune abordarea unor teme, adeseori de mare complexitate, folosind instrumente şi reguli de investigaţii proprii anumitor ştiinţe, folosind concepte ale acestor ştiinţe, dar în alte contexte. Elevii manifestă interes pentru problemele concrete cu care se confruntă în viaţa de zi cu zi şi caută pentru multe dintre aceste explicaţii şi soluţii practice. Pentru a veni în întâmpinarea intereselor lor, învăţământul va trebui să se aplece mai mult asupra cotidianului, căci ceea ce îi interesează pe copii ţine prea puţin de domeniul teoriei ştiinţifice. Şcoala trebuie să-i pregătească pentru viaţă în lumea reală.

**Abordarea integrată**, specifică transdisciplinarităţii, este centrată pe lumea reală, pe aspectele relevante ale vieţii cotidiene, prezentate aşa cum afectează şi influenţează ele viaţa noastră. Nivelul transdisciplinar presupune abordarea integrată a curriculumului prin centrarea pe probleme ale vieţii reale, cu focalizare pe identificare de soluţii, rezolvare de probleme din viaţa autentică, în scopul dezvoltării competenţelor transversale.

 Bibliografie:

[1] Roșca, I.Gh. Informatica instruirii, Editura Economică, București, 2002;

[3] Vlada, M., 2003, E-Learning şi Software educaţional -2003;